איבאן היווש

בוטפאי איבאן היווש (במקור הירשל; בהונגרית: Hűvös Iván; בודפשט, 19 בנובמבר 1877 – בודפשט, 18 במרץ 1954) היה מלחין, פוליטיקאי, איש עסקים, עורך עיתון יהודי הונגרי, אחיו של הפסל לאסלו היווש ושל המחזאי קורנל היווש.

קורות חייו 
איבאן היווש נולד במשפחה יהודית כבנם של יוז'ף היווש (1848–1914) עורך דין, מומחה לתחבורה ושל מריה הלר (1848–1918). לאחר שסיים את לימודיו, הוא בילה זמן רב בחו"ל, אחר כך חזר הביתה ומילא תפקיד חשוב בחיים החברתיים של יוז'פווארוש, רובע 8 של בודפשט. הוא היה המנהל הכללי של "רכבות החשמליות העירוניות של בודפשט". בשנת 1933 נבחר ליושב ראש מערכת השבועון החשוב "ארץ-עולם" (Ország-Világ). כמלחין הוא הלחין כ-150 שירים וכן אופרות, אופרטות ומוזיקה לבלט.

חייו הפרטיים 
אשתו הראשונה הייתה פירושקה ילינק, לה נישא בבודפשט ב-26 במרץ 1907, בתם של לאיוש ילינק ושל לליה ברודי. הם התגרשו שנה לאחר מכן. ב-25 באוקטובר 1915, הוא נישא שוב בבודפשט. אשתו השנייה הייתה אילונה שאנדור. אשתו השלישית הייתה מגדולנה צ'אטארי, איתה התחתן ב-1947.

יצירותיו 
 בעל האחוזה החדש (אופרה ב-3 מערכות. הלברית נכתבה על ידי הנריק אינצה (במקור ישראל הנריך). בכורה: 22 במרץ 1902, תיאטרון העם)
 המאהב הזקן (במקור מחזה עממי ב-3 מערכות. לברית על ידי אישטוואן גצי, בכורה: 16 במאי 1902, תיאטרון העם. היווש כתב את המוזיקה שלו)
 הרוזנת קטינקה (אופרה ב-3 מערכות. הלברית נכתבה על ידי ינה פראגו. בכורה: 29 בינואר 1904, תיאטרון העם)
 שני ההיפוליטיים (אופרה ב-3 מערכות. הלברית נכתבה על ידי אימרה פלדש. בכורה: 13 בינואר 1905, תיאטרון העם)
 אגרטל הפלא (בלט, בכורה: 9 במאי 1908, בית האופרה המלכותי ההונגרי, הוצגה בבכורה בשנת 1913 בבית האופרה לה סקאלה במילאנו בשם Siama)
 אדלווייס (בלט דמיוני ב-2 מערכות, 3 תמונות. נכתב על ידי מיקלוש גוארה. בכורה: 4 במרץ 1911, בית האופרה המלכותי ההונגרי)

לקריאה נוספת 
 לקסיקון יהודי הונגרי. 1929.עורך פטר אויווארי. גישה מקוונת
 Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. 286. o. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. [1929].

קישורים חיצוניים 

 איבאן היווש בלקסיקון אמנות הבמה ההונגרי
 איבאן היווש באתר בית האופרה של בודפשט
 איבאן היווש באתר network
 איבאן היווש באתר GENi
 אלבום האופרטות מאת איבאן היווש

הערות שוליים 

מלחינים יהודים הונגרים
מלחיני אופרטה
עורכי עיתונים יהודים הונגרים
מלחיני אופרה יהודים
אנשי עסקים יהודים הונגרים
מלחינים הונגרים
ניצולי השואה
בודפשט: אישים
יהדות בודפשט
אצולה יהודית הונגרית
משפחת היווש
הונגרים שנולדו ב-1877
הונגרים שנפטרו ב-1954